धरमकांटा से इंदौर नाका तक फोरलेन अधूरा
करोड़ों रुपए खर्च, जलेबी चौक- पंधाना सड़क नहीं बनी
जलेबी चौक से आबना नदी पंधाना रोड सड़क। कुल दूरी 3 किमी। लागत 850.51 लाख रुपए। कार्यादेश 20 सितंबर 2013 को दिया गया। 11 नवंबर 2014 काम पूरा होना था। तीन साल में 430.21 लाख खर्च लेकिन सड़क नहीं बनी।
पीडब्ल्यूडी पीएस को दिखाने के लिए बनाई जा रही प्रगति रिपोर्ट में अफसरों ने माना
भास्कर संवाददाता | खंडवा
3 साल 5 महीने बाद भी धरमकांटा से इंदौर नाका तक फोरलेन अधूरा पड़ा है। यह सड़क दस महीने में बनकर तैयार होना थी। अभी तक सड़क 2.10 किमी में कुल 1 किमी तक डामरीकरण और 4 पुलिया का निर्माण ही हो पाया है।
यह खुलासा पीडब्ल्यूडी के प्रमुख सचिव के निरीक्षण के लिए तैयार हो रही रिपोर्ट में हुआ। शनिवार को पीडब्ल्यूडी के प्रमुख सचिव प्रमोद अग्रवाल खंडवा में विभागीय कार्यों की जमीनी हकीकत का निरीक्षण करेंगे। इससे पहले अग्रवाल परिवार सहित हनुवंतिया पिकनिक स्पॉट पर शुक्रवार रात पहुंचे। यहां रात्रि विश्राम के बाद पीएस शनिवार की सुबह खंडवा आएंगे। सूत्रों के अनुसार धरमकांटा से इंदौर नाका (2.10) सड़क के निर्माण के लिए 5 नवंबर 2013 को कार्यादेश जारी हुआ। विभाग ने दस महीने में सड़क निर्माण के लिए 17 अगस्त 2014 को अंतिम तिथि तय की। विभाग द्वारा तय समय सीमा से तीन गुना वक्त निकल जाने के बाद भी सड़क निर्माण की प्रगति रिपोर्ट में कुछ खास अंतर नहीं आया। दो किमी सड़क 3 साल 10 महीने में भी नहीं बन पाई। विभाग ने शहर की सड़कों के निर्माण के लिए समय सीमा बढ़ाकर मार्च 2017 किया है।
अस्पताल से इंदौर नाका सड़क की घटाई चौड़ाई
जिला अस्पताल से इंदौर नाका सड़क। दूरी 2 किमी। लागत 850.67 लाख रुपए। कार्यादेश सितंबर 2013 को दिया गया। नवंबर 2014 काम पूरा होना था। ठेकेदार ने तय मानक के अनुसार सड़क नहीं बनाई। कहीं चौड़ी तो कहीं संकरी बनी है सड़क।
मैं हनुवंतिया में प्रमुख सचिव के साथ हूं
मैं हनुवंतिया में प्रमुख सचिव के साथ हूं। साहब हनुवंतिया में परिवार सहित आए हैं। शनिवार को शहर में सड़कों का निरीक्षण करेंगे। यहां नेटवर्क नहीं मिल रहा। - जतिन चुंडावत, कार्यपालन यंत्री, पीडब्ल्यूडी
bho_Deva hin_Deva hin_Deva hin_Deva mag_Deva hin_Deva hin_Deva bho_Deva hin_Deva hin_Deva hin_Deva